หุ้นไทยภาคเช้าปิดลบ 1.36 จุด
เช้าวันนี้ดัชนีหุ้นไทยปิดที่ระดับ 1,114.72  จุด ลดลง 1.36 จุด หรือ 0.12% มีมูลค่าการซื้อขาย 22,269.95 ล้านบาท
9 ก.พ. 2555

เช้าวันนี้ดัชนีหุ้นไทยปิดที่ระดับ 1,114.72  จุด ลดลง 1.36 จุด หรือ 0.12% มีมูลค่าการซื้อขาย 22,269.95 ล้านบาท
ดัชนีหุ้นไทยเช้าวันที่ 9 ก.พ. แกว่งตัวกรอบแคบสลับกันในแดนบวกและลบ โดยนักลงทุนชะลอการลงทุนหลังดัชนีปรับตัวเพิ่มขึ้นแรงติดต่อกันหลายวันทำการ ขณะที่ปัญหาหนี้สาธารณะกรีซยังยืดเยื้อ อาจเป็นปัจจัยกดดันให้มีแรงขายทำกำไรได้ โดยดัชนีปิดภาคเช้าที่ระดับ 1,114.72 จุด ลดลง 1.36 จุด หรือ 0.12 % มูลค่าการซื้อขาย 22,269.95 ล้านบาท 5 อันดับหุ้นที่มีมูลค่าการซื้อขายสูงสุด1. IVL ปิดที่ 38 บาท ลดลง 0.25 บาท หรือ 0.65% มูลค่าการซื้อขาย 1,670.01 ล้านบาท2. KTB ปิดที่ 16.30 บาท เพิ่มขึ้น 0.30 บาท หรือ 1.88% มูลค่าการซื้อขาย 1,400.73 ล้านบาท3. PTT ปิดที่ 349 บาท เพิ่มขึ้น 1 บาท หรือ 0.29% มูลค่าการซื้อขาย 1,168.82 ล้านบาท4. ESSO ปิดที่ 13.30 บาท เพิ่มขึ้น 0.30 บาท หรือ 2.31% มูลค่าการซื้อขาย 1,112.30 ล้านบาท5. SCC ปิดที่ 358 บาท เพิ่มขึ้น 1 บาท หรือ 0.28% มูลค่าการซื้อขาย 1,040.20 ล้านบาท 
บริษัทหลักทรัพย์(บล.) ฟิลลิป ระบุว่า ดัชนีหุ้นไทยวันนี้ทรงตัวหลังปรับเพิ่มขึ้นแรงวานนี้ ขณะที่ปัจจัยเรื่องกรีซที่หลายฝ่ายจับตาและใช้เป็นหนึ่งในเหตุผลสำคัญที่ผลักดันการลงทุนมาตลอดช่วงที่ผ่านมายังไม่อาจได้ข้อสรุป ซึ่งความยืดเยื้ออาจนำไปสู่ทางตัน และการขายทำกำไรหลังข่าวออกได้มากขึ้น ส่วนปัจจัยเรื่องการชะลอกระบวนการเรียกเก็บค่าธรรมเนียมแบงก์เพิ่มเพื่อแก้หนี้กองทุนฟื้นฟูฯ(FIDF) เพื่อรอการพิจารณาของศาลรัฐธรรมนูญจะช่วยหนุนจิตวิทยาลงทุนในระยะสั้น อีกทั้งกระแสเงินทุนต่างชาติที่เข้ามาในปริมาณมากจะช่วยประคองให้การอ่อนตัวของดัชนีเป็นแบบค่อยเป็นค่อยไป สำหรับกลยุทธ์การลงทุนแนะนำเก็งกำไรระยะสั้น“ขึ้นขาย ลงซื้อ” แต่หากดัชนีปิดหลุด 1100 จุด ลงมา ให้ถอยก่อน